Document ID: 32005D0571

TARYBOS SPRENDIMAS
2005 m. liepos 12 d.
iš dalies keičiantis Sprendimą 2001/264/EB dėl Tarybos saugumo nuostatų patvirtinimo
(2005/571/EB)
EUROPOS SĄJUNGOS TARYBA,
atsižvelgdama į Europos Bendrijos steigimo sutartį, ypač į jos 207 straipsnio 3 dalį,
atsižvelgdama į 2004 m. kovo 22 d. Tarybos sprendimą 2004/338/EB, Euratomas, patvirtinantį Tarybos darbo tvarkos taisykles (1), ypač į jo 24 straipsnį,
kadangi:
(1)
Europos Sąjungos Tarybos saugumo nuostatų 2 priedėlyje prie Sprendimo 2001/264/EB (2) pateikiama slaptumo žymų palyginimo lentelė. 2004 m. vasario 10 d. Tarybos sprendimu 2004/194/EB, iš dalies keičiančiu Sprendimą 2001/264/EB (3), ši lentelė buvo iš dalies pakeista.
(2)
Prancūzija ir Nyderlandai pranešė Tarybos Generaliniam Sekretoriatui apie pasikeitimus jų atitinkamose saugumo gradacijose.
(3)
Dėl to būtina iš dalies atitinkamai keisti Sprendimą 2001/264/EB,
NUSPRENDĖ:
1 straipsnis
Sprendimo 2001/264/EB 1 ir 2 priedėliai pakeičiami šio sprendimo priede pateikiamu tekstu.
2 straipsnis
Šis sprendimas įsigalioja jo paskelbimo Europos Sąjungos oficialiajame leidinyje dieną.
Priimta Briuselyje, 2005 m. liepos 12 d.

Labels: 10
15